ROMÂNIA							      	          
JUDEŢUL TIMIŞ						            		
MUNICIPIUL TIMIŞOARA                                    		       	       
PRIMAR
NR. SC2018-

EXPUNERE DE MOTIVE  PRIVIND OPORTUNITATEA 
PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre privind declanşarea procedurii de selecţie pentru ocuparea posturilor vacante din cadrul Consiliului de Administraţie al Societăţii de Transport Public Timişoara S.A.

Sectiunea a 2 - a 
Motivul emiterii proiectului de hotărâre

Prin Adresa înregistrată cu nr. SC2018-23123/05.10.2018 Societatea de Transport Public Timişoara S.A. solicită demararea procedurii de selecţie a administratorilor, pentru posturile rămase vacante.
În conformitate cu prevederile art. 3 din Anexa nr. 1 a Hotărârii de Guvern nr. 722/2016 pentru aprobarea Normelor metodologice de aplicare a unor prevederi din O.U.G. nr. 109/2011 privind guvernanţa corporativă a întreprinderilor publice, declanşarea procedurii de selecţie a membrilor consiliului de administraţie se realizează după cum urmează: “În cazul societăţilor la care statul sau o unitate administrativ-teritorială este acţionar unic, la data la care autoritatea publică tutelară emite actul administrativ în acest sens.”
În concluzie, apreciem că este oportună iniţierea unui proiect de hotărâre privind declanşarea procedurii de selecţie  pentru ocuparea posturilor vacante din cadrul Consiliului de Administraţie al Societăţii de Transport Public Timişoara S.A.

